CELEX: 32000R2337
Language: da
Date: 2000-10-20 00:00:00
Title: Kommissionens forordning (EF) nr. 2337/2000 af 20. oktober 2000 om indstilling af fiskeri efter søtunge fra fartøjer, som fører dansk flag

Avis juridique important

|

32000R2337

Kommissionens forordning (EF) nr. 2337/2000 af 20. oktober 2000 om indstilling af fiskeri efter søtunge fra fartøjer, som fører dansk flag  

EF-Tidende nr. L 269 af 21/10/2000 s. 0020 - 0020

Kommissionens forordning (EF) nr. 2337/2000af 20. oktober 2000om indstilling af fiskeri efter søtunge fra fartøjer, som fører dansk flagKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, ogud fra følgende betragtninger:(1) I Rådets forordning (EF) nr. 2742/1999 af 17. december 1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98(3), senest ændret ved Kommissionens forordning (EF) nr. 1902/2000(4), fastsættes søtungekvoterne for 2000.(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.(3) Ifølge de oplysninger, der er meddelt Kommissionen, har søtungefiskeriet fra fartøjer, som fører dansk flag eller er registreret i Danmark, i farvandene i ICES-afsnit II, Nordsøen, nået den tildelte kvote for 2000. Danmark har forbudt fiskeri efter disse bestande fra den 2. oktober 2000. Denne dato bør derfor også fastsættes i denne forordning -UDSTEDT FØLGENDE FORORDNING:Artikel 1Søtungefiskeriet fra fartøjer, der fører dansk flag eller er registreret i Danmark, i ICES-afsnit II, Nordsøen, har medført, at Danmarks søtungekvote for 2000 må anses for at være opbrugt.Søtungefiskeriet i farvandene i ICES-afsnit II, Nordsøen, fra fartøjer, der fører dansk flag eller er registreret i Danmark, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.Artikel 2Denne forordning træder i kraft dagen efter offentliggørelsen i De Europæiske Fællesskabers Tidende.Den anvendes fra den 2. oktober 2000.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 20. oktober 2000.På Kommissionens vegneFranz FischlerMedlem af Kommissionen(1) EFT L 261 af 20.10.1993, s. 1.(2) EFT L 358 af 31.12.1998, s. 5.(3) EFT L 341 af 31.12.1999, s. 1.(4) EFT L 228 af 8.9.2000, s. 50.